CELEX: 62016TB0553
Language: lt
Date: 2019-09-20 00:00:00
Title: Byla T-553/16: 2019 m. rugsėjo 20 d. Bendrojo Teismo nutartis byloje von Blumenthal ir kt./EIB (Viešoji tarnyba – EIB personalas – Darbo užmokestis – Metinis bazinių darbo užmokesčių skalės patikslinimas – Apskaičiavimo metodas – Ginčo dalyko išnykimas – Pagrindo priimti sprendimą nebuvimas)

9.12.2019   
            
            
               LT
            
            
               Europos Sąjungos oficialusis leidinys
            
            
               C 413/52
            
         
      2019 m. rugsėjo 20 d. Bendrojo Teismo nutartis byloje von Blumenthal ir kt./EIB
      (Byla T-553/16) (1)
      
      (Viešoji tarnyba - EIB personalas - Darbo užmokestis - Metinis bazinių darbo užmokesčių skalės patikslinimas - Apskaičiavimo metodas - Ginčo dalyko išnykimas - Pagrindo priimti sprendimą nebuvimas)
      (2019/C 413/63)
      Proceso kalba: prancūzų
      
         Šalys
      
      
         Ieškovai: Henry von Blumenthal (Bergem, Liuksemburgas) ir 369 kiti ieškovai, kurių vardai ir pavardės nurodyti nutarties priede, atstovaujami advokato L. Levi
      
         Atsakovas: Europos investicijų bankas, atstovaujamas T. Gilliams, G. Faedo ir J. Klein, padedamų advokato A. Dal Ferro
      
         Dalykas
      
      SESV 270 straipsniu ir Europos Sąjungos Teisingumo Teismo statuto 50bis straipsniu grindžiamas prašymas, pirma, panaikinti sprendimus, pateiktus 2015 m. vasario ir paskesnių mėnesių darbo užmokesčio lapeliuose, kuriuose ieškovams taikomas 2014 m. gruodžio 16 d. EIB valdybos sprendimas ir 2015 m. vasario 4 d. valdymo komiteto sprendimas, taip pat 2015 m. vasario 6 d. internete paskelbtą straipsnį ir 2015 m. vasario 10 d. informacinį pranešimą, kuriuo darbuotojai informuojami apie pastarojo sprendimo priėmimą, ir, antra, atlyginti ieškovų tariamai patirtą turtinę ir neturtinę žalą.
      
         Rezoliucinė dalis
      
      
                  1.
               
               
                  Atsižvelgti į tai, kad Dominique Courbin atsiėmė ieškinį.
               
            
                  2.
               
               
                  Nebėra pagrindo priimti sprendimą dėl Henry von Blumenthal ir kitų ieškovų, išskyrus D. Courbin, kurių pavardės nurodytos priede, ieškinio.
               
            
                  3.
               
               
                  Priteisti iš Europos investicijų banko (EIB) bylinėjimosi išlaidas.
               
            
         (1)  OL C 279, 2015 8 24 (byla iš pradžių užregistruota Europos Sąjungos Tarnautojų teisme numeriu F-78/15 ir 2016 m. rugsėjo 1 d. perduota Europos Sąjungos Bendrajam Teismui).